Adrian Teh

Adrian Teh Kean Kok (lahir 1984) ialah penerbit dan pengarah filem Malaysia yang terkenal dengan filem PASKAL, WIRA dan MALBATT: Misi Bakara.

Kerjaya
Adrian Teh merupakan penerbit eksekutif kepada Ice Kacang Puppy Love dan pada 2010, beliau mengarah filem pertamanya iaitu Lelio Popo.

Pada tahun 2012, Adrian mengarah satu lagi filem, The Wedding Diary yang dibintangi oleh Ah-Niu (pelawak tempatan), pelakon Hong Kong iaitu Elanne Kong  dan Kara Hui. Pada 2014, beliau menjadi penerbit eksekutif kepada Hungry Ghost Ritual di bawah arahan pelakon Hong Kong, Nick Cheung.

Pada tahun 2014, Adrian mengarahkan filem komedi King Of Mahjong, yang dibintangi oleh pelakon dari Malaysia, Singapura, Hong Kong dan Taiwan. Adrian juga Pengerusi Persatuan Filem Cina Malaysia (CFAM), dan persatuan itu telah menganjurkan anugerah filem Cina pertama - Anugerah Golden Wau pada tahun 2013. Beliau berharap untuk meningkatkan kualiti filem tempatan China dan beliau juga adalah 3 finalis pada 2013 bagi kategori Ten Outstanding Young Malaysian Awards.

Pada tahun 2018, Adrian mula dikenali dengan filem PASKAL yang ditayangkan merupakan filem yang diinspirasikan dari kisah benar. Filem itu merupakan kejayaan komersial apabila mendapat kutipan RM30.08 juta di negara Malaysia dan Singapura. Panglima TLDM berpuas hati dan mengucapkan syabas kepada pasukan filem ini terutama Asia Tropical Films, syarikat lama di mana Adrian bekerja.

Beliau meneruskan kerjaya beliau dengan mengarahkan filem pertama di bawah produksi ACT 2 Pictures, WIRA dengan Yayan Ruhian membuat penampilan serta menjadi pengarah lagak ngeri. Selain Yayan, Hairul Azreen, Fify Azmi, Dain Said, Ismi Melinda, Josiah Hogan dan ramai lagi juga berlakon dalam filem tersebut.

Beliau telah diberikan pengiktirafan oleh Tatler Asia sebagai '2021 Asia Most Influential MY'.

Beliau mengarah dan menerbitkan filem dengan bajet terbesar di Malaysia iaitu MALBATT: Misi Bakara yang ditayangkan pada 24 Ogos 2023.

Kolaborasi 
Adrian mempunyai beberapa pelakon yang berlakon di dalam lebih daripada satu filem arahannya. Hairul Azreen ialah pelakon paling kerap berkolaborasi, muncul dalam lima filem. Sementara Henley Hii muncul dalam empat filem.

Filemografi

Filem

Drama

Anugerah dan pencalonan

Rujukan

Pautan luar
 
 Adrian Teh di Instagram
 Adrian Teh di Twitter
 Adrian Teh di LinkedIn

Kelahiran 1984
Orang hidup
Pengarah filem Malaysia
Penerbit filem Malaysia
Penerbit televisyen Malaysia
Orang dari Pulau Pinang
Orang Malaysia berketurunan Cina